Борис Младенов-Young
Такова чудо аз не бях видял…

chitanka.info

Такова чудо аз не бях видял —

три-четири брави и катинари,

на порти и врати от здрав метал…

Не може даже птичка да припари.

Пътувах по села и градове,

през не един курорт успях да мина,

и в частни, и в държавни домове —

все същата отчайваща картина.

Уплашени, оключени лица

надничаха зад тежките решетки,

но никой да отвори, не посмя

и се почувствах чужд и нежелан

като престъпник, в обири нередки,

в Родината ми, станала зандан!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.